Aḍris-agi, yewwi-d ɣef sin n iwudam igejdanen lewlegga d yiwen n urgaz. Lewleggaagi, amɛic-is di tuttra n yexxamen, t-tdewwir si taddart ɣer tayed, t-tetter ɣef yexxamen akken ad d-tawi kra n wemɛic. Yiwet n tikelt, truḥ ɣer yiwet n taddart akken ad t-tetter, tɛedda ɣer yiwen n wexxam, yeffeɣ-d ɣer-s yiwen n urgaz yettidir weḥdes deg uxxam-nni, dɣa yessteqsa-tt ɣef wayen i t-yerran t-tetter di medden tenna-as akka i gura, dɣa yeḍleb seg-s zwaj, imi as-d-teḥka ɣef wakken t-ttidir weḥdes, ulac ḥed yid-s di tudert, dɣa zewjen akken yexdem-as tameɣra ferḥen di sin. Ihi zewjen ɛacen akken deg yiwen n wexxam, dɣa ihi deg yiwen n was, argaz-nni yuɣal-d saxxam ɣef zik lḥal, yufat-id t-tdewwir ɣef texbut, t-tetter! a lmumnin fket-iyi tin n Rebbi ad trebḥem.!, ziɣen akkeni i txeddem yal mi ara yeffeɣ seg uxxam.